Eiropas Parlamenta 2007. gada 26. aprīļa rezolūcija par BBC žurnālista Alan Johnston nolaupīšanu Gazā



Oficiālais Vēstnesis 074 E , 20/03/2008 Lpp. 0786 - 0788



P6_TA(2007)0170 Žurnālista Alan Johnston nolaupīšana Gazā Eiropas Parlamenta 2007. gada 26. aprīļa rezolūcija par BBC žurnālista Alan Johnston nolaupīšanu Gazā Eiropas Parlaments, - ņemot vērā Reglamenta 115. panta 5. punktu, A. tā kā 2007. gada 12. martā, draudot pielietot ieroci, nolaupīja BBC žurnālistu Alan Johnston, kurš devās uz mājām Gazas pilsētā, un kopš tā laika viņa aptuvenā atrašanās vieta nav zināma; B. tā kā A. Johnston, lai ziņotu ārpasaulei par Gazā notiekošo, pēdējos trīs gadus, pastiprinātas vardarbība laikā, atradās Gazā; C. tā kā palestīniešu plašsaziņas līdzekļi, sabiedrība un visu virzienu politiķi nosoda nolaupīšanu un aicina nekavējoties atbrīvot žurnālistu, kā arī izbeigt nolaupīšanas, kas liecina par to, cik lielā mērā vietējie iedzīvotāji novērtē A. Johnston darbu; D. tā kā Palestīnas pašpārvaldes prezidents Mahmud Abbas publiski apstiprināja, ka pastāv ticami pierādījumi tam, ka A. Johnston ir dzīvs, ka viņš tiek turēts drošos apstākļos un ka ir informācija par to, kāds grupējums viņu ir nolaupījis; E. tā kā neviens grupējums nav uzņēmies atbildību par A. Johnston nolaupīšanu, kuru nosodīja prezidents Mahmud Abbas un palestīniešu vadošo kustību visi vadītāji; F. tā kā saskaņā ar Žurnālistu aizstāvības komitejas, organizācijas "Reportieri bez robežām" un Starptautiskās Žurnālistu federācijas (IFJ) informāciju kopš 2005. gada Gazas sektorā ir nolaupīti 15 ārvalstu žurnālisti un visā pasaulē tūkstošiem žurnālistu katru dienu saskaras ar nolaupīšanas, vardarbības un iebiedēšanas draudiem; G. tā kā BBC tiek pamatoti uzskatīta par vienu vadošajām pasaules raidorganizācijām, kura ziņojot ievēro taisnīguma, objektivitātes un godīguma principus; H. tā kā preses brīvība ir ļoti nozīmīga demokrātijai un cilvēktiesību un pamatbrīvību ievērošanai, ņemot vērā tās svarīgo lomu viedokļu un ideju brīvas paušanas nodrošināšanā un cilvēku aktīvas dalības demokrātiskajos procesos veicināšanā, 1. aicina nekavējoties un bez nosacījumiem atbrīvot neskartu un atgriezt drošībā A. Johnston; 2. šajos sarežģītajos apstākļos izsaka patiesu atbalstu A. Johnston ģimenei un viņa BBC kolēģiem un vadībai, kuri nenogurstoši uzstājās ar mērķi vairot sabiedrības un publisko atbalstu viņa atbrīvošanai; 3. ar cieņu atzīmē A. Johnston profesionālos sasniegumus, esot augstas morāles žurnālistam, kurš sešpadsmit gadus nostrādāja BBC un trīs gadus pavadīja Gazā, kur viņš bija vienīgais pastāvīgi atrodošais ārvalstu žurnālists no lielas mediju organizācijas; 4. pauž solidaritāti ar IFJ un tās locekļu apvienībām, tostarp Palestīnas žurnālistu arodbiedrību, to centienos panākt A. Johnston atbrīvošanu un to kampaņā par jaunu globālu apņemšanos izbeigt draugus neatkarīgai žurnālistikai; šajā sakarā atgādina par Palestīniešu pašpārvaldes vadītajiem adresēto IFJ 2007. gada 19. aprīļa aicinājumu, ko parakstīja 197 Eiropas Parlamenta locekļi; 5. aicina Palestīniešu pašpārvaldi dubultot tās centienus, lai panāktu A. Johnston ātru atbrīvošanu, garantētu, ka žurnālisti Gazā var veikt savus pienākumus, nepastāvot nolaupīšanas un vajāšanas draudiem, un nodrošinātu, ka visi uzbrukumi žurnālistiem un citiem civiliedzīvotājiem tiek rūpīgi izmeklēti un atbildīgās personas tiek sauktas pie atbildības; 6. aicina Eiropas Komisijas Tehniskās palīdzības biroju Rietumkrastam un Gazas sektoram, ES dalībvalstu diplomātiskās pārstāvniecības un kopējā ārpolitika un drošības politikas (KĀDP) Augsto pārstāvi stiprināt un saskaņot darbības, lai panāktu A. Johnston atbrīvošanu, un atbalstīt Palestīniešu pašpārvaldes centienus šajā sakarā; 7. nosoda šo un citas vardarbības izpausmes un draudus brīvai žurnālistikai un vārda brīvībai; uzsver, ka visiem tiem, kas atbalsta brīvu un demokrātisku sabiedrību un miera panākšanu visur, žurnālistu drošība ir jāuzskata par galveno prioritāti atbilstoši vienbalsīgi pieņemtajai ANO Drošības padomes 2006. gada 23. decembra rezolūcijai S/RES/1738 (2006); 8. uzdod priekšsēdētājam nosūtīt šo rezolūciju Padomei, Komisijai, KĀDP Augstajam pārstāvim, dalībvalstu valdībām un parlamentiem, Palestīniešu pašpārvaldes priekšsēdētājam, Palestīnas Likumdošanas padomei un ANO ģenerālsekretāram. --------------------------------------------------